procesaur/Wiki.mk huggingface dataset:
Универзитет Готфрид Вилхелм Лајбниц (Хановер)

Универзитетот во Хановер, именуван како Универзитет Готфрид Вилхелм Лајбниц или Универзитет Лајбниц Хановер (LUH), е државен универзитет кој се наоѓа во Хановер, Германија. Универзитетот бил основан во 1831 година и е еден од најстарите, а воедно и најголем научно-технолошки универзитет во Германија. Во учебната 2011/2012 година се запишале 22.236 студенти од кои 3.138 биле од странство. Универзитетот се состои од девет факултети кои нудат 190 целосни и делумни програми во 38 студиски области. Универзитетот е именуван по влијателниот филозоф и математичар во 18 век Готфрид Вилхелм Лајбниц.
Универзитетот Лајбниц е дел од Институтот за технологија на Долна Саксонија и член на здружението TU9, кое се состои од девет водечки технолошки институти во Германија. Универзитетот е исто така член на конференцијата на европски училишта за напредна едукација и успешно истражување CESAER, непрофитно здружение на водечки универзитети за инженерство во Европа. Универзитетот ја спонзорира Германската национална библиотека за наука и технологија (TIB), која е најголема од ваков вид во светот.
1 Историја
Корените на Универзитетот Лајбниц во Хановер потекнуваат од институтот за политехника/високата стручна школа (германски: ''Höhere Gewerbeschule/Polytechnische Schule''), основан во 1831 година. Во 1879 година високата стручна школа била преместена во историскиот замок на Гуелф, Велфеншлос (''Welfenschloss''), кој бил прилагоден за таа цел. Подоцна високата стручна школа била преименувана во Кралска школа за технологија (''Königliche Technische Hochschule'').
Во 1899 година кралот Вилхелм II одобрил технолошката школа да има еднаков статус како универзитетите и право на докторати.
Школата била обновена во 1921 година со финансиска помош од здружението на покровители на самата школа. Најпрво имало само три факултети: факултетот за природно-математички науки, градежен и машински факултет.
Во 1968 година бил основан Факултетот за општествени и политички науки, а „Технолошката школа“ станала „Технички универзитет“ (Technische Hochschule). Помеѓу 1973 и 1980 година биле додадени правниот факултет, факултетот за бизнис и економија и претходно независната педагошка школа, па „Техничкиот универзитет“ бил преименуван во „Универзитет Хановер“. Во 1991 година универзитетот броел повеќе од 30.000 студенти. Во 2006 година, на неговата 175-годишнина, „Универзитетот Хановер“ го добил името „Универзитет Готфрид Вилхелм Лајбниц Хановер“. Денес, универзитетот има околу 21.000 студенти, повеќе од 2.300 професори и научници и 160 катедри и институти.
2 Универзитетски комплекс
Универзитетскиот комплекс зафаќа површина од 299.000 квадратни метри. Во близина на универзитетот има неколку студентски домови каде што се сместени студентите.
3 Буџет
Вкупниот буџет на Универзитетот во 2012 година изнесувал околу 394,5 милиони евра поделени според:* Приходи од 221,1 милиони евра според годишниот извештај
* Финансирање од странство во износ од 85,1 милиони евра
* Посебни фондови од Долна Саксонија во износ од 37,3 милиони евра
* 36,5 милиони евра од други приходи
* 14,5 милиони евра од придонеси на ученици
Family Aerodrom

Family Aerodrom (|Фамилија Аеродром) е заедничкото име за сите навивачи на кошаркарскиот клуб МЗТ Аеродром. Навивачката група е формирана во пролетта 1997 година како легитимен наследник на Service Crew и Пирамида-Аеродром.
Service Crew е првата организирана навивачка група која застанала зад МЗТ Аеродром во далечната 1987 година. Во времето на експанзија на тифо-движењето на Балканот се јавува оваа група која за краток период успева да изгради респектабилно име во навивачките кругови претежно истакнувајќи се по силината, инцидентите и начинот на дејствување. Инаку името „Service Crew“ е позајмено од навивачите на Leeds United.
Екипата на МЗТ Аеродром во тој период настапувала во првата југословенска лига па така со Service Crew имаат можност да се запознаат и дел останатите групи во СФРЈ.
Во 1997 година Service Crew се ребрендира. Новото име на групата е Family Aerodrom. Асоцијацијата на името е јасна – сите во Аеродром се однесуваат како да се едно семејство, без разлика на годините или пак нешто друго.
Тоа се години во кои клубот е во најголема експанзија бележејќи ги најголемите успеси на мак-баскетот на европската сцена. Јане Сандански стана неосвоива тврдина за екипи од европскиот крем како Реал Мадрид, Порто, Улм и Бенфика, а навивачите биле едни од најзаслужните за тие подвизи.
Нешто подоцна МЗТ Аеродром почнува да бележи послаби резултати но многу парадоксално бројноста на трибините станува сè поголема.
На 31 март 2007 година била прославена 10-годишнината од активноста на групата. На роденденот биле присутни сите оние што биле дел од трибината па така покрај кореографијата, пиротехниката и паролите, групата се претстави со дотогаш незабележана бројност.
Лисест глувчар

Лисестиот глувчар (''Buteo rufinus'') е средно голема граблива птица од семејството на јастребите. Го има во Македонија.
1 Опис
По надворешниот изглед е сличен на гаќестиот глувчар (''Buteo lagopus''), но е поголем и поробустен. Лисестиот глувчар е еден од најголемите од видот ''Buteo''. Должината му достига од 50 до 66 см, а има распон на крилјата од 115 до 160 см. Женките, со просечна тежина од 1.3 килограми, се поголеми од мажјаците, кои просечно тежат 1.1 килограм.
Постојат во многу различни бои, но обично лисестиот глувчар има јасна портокалова нијанса на пердувите, црвена или портокалова опашка, светла глава и претежно е бел под крилјата. Обично има карактеристични црни рабови на крилјата. Задниот дел и „гаќите“ му се темни или изразено бакарни. Поединците се различни по боја, па кај некои перјето е светло, кај други темно. Некои се многу слични со степскиот јастреб, источниот подвид, но лисестиот глувчар има подолги крилја.
2 Распространетост и живеалиште
Лисестиот глувчар се среќава во сувите и отворени рамнини на северна Африка, југоисточна Европа, Западна и Средна Азија на исток до Кина, и во централна Индија. Последните видувања укажуваат на тоа дека постои мала популација и во регионот на југоисточна Италија. Отворенте, необработени површини, со високи грмушки, дрва и карпи се местата каде гнезди овој вид. Помладите птици се движат северно од територијата за размножување.
3 Поведение
3.1 Исхрана
Лисестиот глувчар се храни главно со мали глодачи, како и со гуштери, змии, мали птици и големи инсекти.
3.2 Размножување
Лисестиот глувчар е моногамна птица. Гнездото го гради на земја, карпи и дрвја. Ги користи гнездата на враните, но може да си изгради и свое. Несе 2-5 (обично 3) јајца, бели со многубројни светлокафени точки, и со димензии 60х47 мм. Јајцата ги квачат и двајцата родители околу 28 дена. Подоцна, и двајцата родители почнуваат да ја оставаат храната само на работ на гнездото. Младенчињата го напуштаат гнездото на 42-дневна возраст, а родителите ги хранат уште некое време.
Василија Шарац

Доцент д-р Василија Шарац е родена на 24 јули 1972 година во Скопје, Р. Македонија. Додипломски студии завршува на Електротехничкиот факултет при Универзитетот „Св. Кирил и Методиј“ во Скопје во периодот од октомври 1990 г. до мај 1995 г., на насоката „Индустриска електроенергетика и автоматизација“ со просечна оцена 8,31. Постдипломски студии завршува на истиот факултет во периодот од октомври 1995 г. до мај 1999 г., со просечна оцена 10 и се стекнува со звање ''магистер по електротехника''. Докторски студии продолжува исто така на Електротехничкиот факултет при Универзитетот „Св. Кирил и Методиј“ во Скопје при што се стекнува со звање ''доктор на технички науки''.
Своето работно искуство го започнува во претставништво на Siemens A.E. во Скопје во периодот од октомври 1995 до декември 2009. Во периодот од 1997 до 2002 работи како асистент на Техничкиот факултет во Битола. Од јануари 2010 се вработува како доцент од областа на електротехниката на Електротехничкиот факултет при Универзитетот „Гоце Делчев“ - Штип. Во 2011 година хонорарно се ангажира во воената академија „Генерал Михајло Апостолски“. Од 2011 година ја извршува функцијата продекан на Електротехничкиот факултет при Универзитетот „Гоце Делчев“ – Штип.
Студиски престоj:* Ноември 2003 - TEMPUS програма. Добиена стипендија и реализиран студиски престој на Техничкиот факултет во Лувен, катедра за електрични машини и трансформатори.
* Мај 2011 - Стипендија од страна на Хрватското министерство за образование и наука. Реализиран двонеделен престој на Факултетот за електротехника, машинство и бродоградба, катедра за електромоторни погони и енергетска електроника.
Научен интерес:
* Проектирање на електрични машини;
* Техники на оптимизација;
* Техники за пресметка на електромагнетни полиња;
* Динамички режими кај електрични машини.
Автор е на повеќе од педесет научни и стручни трудови публикувани во зборници од симпозиуми и конференции.
*
Шлибен

Шлибен (|Schlieben) е град во округот Елба-Елстер, во Бранденбург, Германија. Се наоѓа на 22 километри северно од Бад Либенверда. Во близина на градот се наоѓал концентрационен камп во текот на Холокаустот.
Филаделфија Севентисиксерс

Филаделфија Севентисиксерс (|Philadelphia 76ers) е професионален кошаркарски клуб од градот Филаделфија во сојузната американска држава Пенсилванија. Се натпреваруваат во Атлантската дивизија (Источна Конференција) од НБА лигата. Претходница на сегашната франшиза била екипата Сиракуза Нешелс, основани во 1946 година (една од најстарите НБА организации). По преминот во Филаделфија тимот добил ново име, во чест на 1776, годината кога е донесена Декларацијата за независност на САД.
Оваа екипа има долга кошаркарска традиција, бидејќи во нивните редови настапувале играчи од калибарот на Вил Чембрлен, Мозес Мелоун, Џулиус Ирвинг, Чарлс Баркли и Ален Ајверсон. Имаат освоено три шампионски прстени, првиот додека тимот бил сместен во Сиракуза (1955). Вториот пат бил во сезоната 67′ под водство на Чембрлен, а третиот во 83′ кога во екипата играле Мелоун и Ирвинг. Последниот позначаен успех на тимот бил големото финале од 2001, кога „седумдесет и шестките“ на Ајверсон загубиле од ЛА Лејкерс со 4-1 во серијата најдобар од седум.
Екипата во периодот 1967-1996 година своите натпревари на домашен терен ги играла во легендарната Спектрум Арена, а од 96′ па наваму нејзин дом е спортскиот центар Велс Фарго.
1 Состав
Име, Години, Држава, Височина, Позиција
Чарлс Беси, 21, 2.11м, Центар/Крилен Центар
Чарли Браун, 25, 1.98м, бек
Жоел Ембид, 27, 2.13м, Центар/Крилен Центар
Дени Грин, 34, 1.98м, бек/крило
Џејмс Харден, 32, 1.96м, бек
Тобајас Херис, 29, 2.01м, крило/Крилен Центар
Ајзеа Џо, 22, 1.93м, бек
Фуркан Коркмаз, 24, 2.01м, бек/крило
Тајрис Мекси, 21, 1.88м, плејмејкер
Шејк Милтон, 25, 1.96м, бек/крило
Пол Милсап, 37, 2.01м, Крилен Центар
Џорџ Нијенг, 28, 2.01м, Крилен Центар
Мајлс Павел, 24, 1.88м, плејмејкер/бек
Пол Рид, 22, 2.06м, Крилен Центар
Џејден Спрингер, 19, 1.91м, бек
Матис Тајбул, 24, 1.96м, бек/крило
Јованка Денкова

Јованка Денкова (Штип, 1974) — македонска универзитетска професорка, поетеса, книжевна критичарка и есеистка.
1 Животопис
Денкова е родена во Штип, во 1974 година. Во родното место ги завршила основното и средното училиште, а во 1997 година дипломирала на Филолошкиот факултет во Скопје. На истиот факултет, магистрирала („Чудесното и реалистичното во прозата на Глигор Поповски“, 2005) и докторирала („Фантастиката и научната фантастика во македонската книжевност за деца и млади“, 2008). Денкова била професор по македонски јазик и литература во средното училиште „Димитар Мирасчиев“ – Штип во периодот од 2000 до 2002 година, а во периодот од 2002 до 2007 година во средното училиште „Коле Нехтенин“ – Штип. Од 2008 година, Денкова работи како професорка на Филолошкиот факултет (на катедрата за македонски јазик и книжевност) при Универзитетот „Гоце Делчев“ во Штип, каде што предавала повеќе предмети: книжевност за деца, македонска книжевност во 19 век, одлики и жанрови во книжевноста за деца и адолесцентска книжевност, народна книжевност, средновековна книжевност, македонска книжевност од 15-18 век, македонска книжевност од 19 век, книжевност за деца, историја на македонската култура и цивилизација, како и европска цивилизација. Во 2009 година станала продеканка за настава на Филолошкиот факултет, во 2012 година била назначена на функцијата в.д. декан, а во 2013 година била избрана за декан на факултетот. на Филолошкиот факултет.
2 Творештво
Образовно-научниот опус на Денкова го сочинуваат над 240 статии од областа на книжевноста, три електронски учебници („Реалистична македонска проза за деца и млади“, „Сказновидното во македонската проза за деца и млади“ и „Адолесцентска книжевност“), неколку скрипти и практикуми за студентите, како и четири научни книги: „Неколку навраќања кон детството“ (2017), „Чудесното и реалистичното во прозата на Глигор Поповски“ (2020), „Фантастиката во македонската книжевност за деца и млади (2021) и „Научната фантастика во македонската книжевност за деца и млади“ (2022).
Во 2024 година, во сопствено издание, ја објавила својата прва стихозбирка, „Исповед на бршленот“, а следната година се појавила и нејзината втора стихозбирка, „Ахат“.
Јохан Фридрих Гмелин

Јохан Фридрих Гмелин (|Johann Friedrich Gmelin; – ) — германски природонаучник, ботаничар, ентомолог, херпетолог и малаколог.
1 Образование
Гмелин е роден во 1748 г. во Тибинген како син на професорот Филип Фридрих Гмелин. Студирал медицина кај татко му на Тибингенскиот универзитет и магистрирал во 1768 г. со тезата ''Irritabilitatem vegetabilium, in singulis plantarum partibus exploratam ulterioribusque experimentis confirmatam.'', која ја одбранил пред комисијата на чело со Фердинанд Кристоф Етингер,
2 Кариера
Во 1769, Гмелин вонреден професор по медицина на Тибингенскиот универзитет, а во 1773 станал шпрофесор по филозофија и професор по медицина на Гетингенскиот универзитет. Во 1778 бил назначен за шеф на катедрата по медицина и професор по хемија, ботаника и минералогија in 1778. Починал во 1804 г. во Гетинген.
Издал неколку учебници од областа на хемијата, фармацевтиката, минералогијата и ботаниката. Во 1788 г. го изготвил и издал XIII издание на делото „Систем на природата“ од Карл Линеј.
3 Оставнина
Меѓу студентите на Гмелин се вбројуваат истакнати научни дејци како што се Георг Фридрих Хилдебрант, Карл Фридрих Килмајер Friedrich Kielmeyer, Фридрих Штромајер и Вилхелм Август Лампадиус. Татко на хемичарот хемичарот Леополд Гмелин.
Гмелин е откривач на американската штука (''Esox americanus'') во 1789 г.
На полето на херпетологијата опишал многу нови видови на водоземци и влекачи. Во малакологијата опишал и именувал бројни видови на полжавите.
Во негова чест е наречено растението Гмелинов пелин (''Artemisia gmelinii'').
4 Дела
**''Allgemeine Geschichte der Gifte'' (два тома, 1776/1777)
*''Allgemeine Geschichte der Pflanzengifte'' (1777)
*''Allgemeine Geschichte der mineralischen Gif''te (1777)
*''Einleitung in die Chemie'' (1780)
*''Beyträge zur Geschichte des teutschen Bergbaus'' (1783)
*''Ueber die neuere Entdeckungen in der Lehre von der Luft, und deren Anwendung auf Arzneikunst'' (1784)
*''Grundsätze der technischen Chemie'' (1786)
*''Grundriß der Pharmazie'' (1792)
*''Geschichte der Chemie'' (1799)
*''Allgemeine Geschichte der thierischen und mineralischen Gifte'' (1806)
5 Наводи
* Vane-Wright, R. I., 1975. The butterflies named by J. F. Gmelin (Lepidoptera: Rhopalocera).''Bulletin of the British Museum (Natural History),Entomology'', 32: 17-64.
Лилјана Колева-Гудева

Проф. д-р Лилјана Колева-Гудева (родена 25 февруари 1966 год. во ) е професор и продекан на Земјоделскиот факултет при Универзитетот „Гоце Делчев“ во Штип. Основно и средно образование завршила во Струмица. Во академската 1984/85 година се запишала на Природно-математичкиот факултет, Институт за биологија при Универзитетот Св. „Кирил и Методиј” - Скопје на биохемиско - физиолошката насока, каде што дипломира во 1989 год. Во академската 1991/92 се запишала на постдипломски студии на истиот факултет, на Институтот за биологија, а во 1996 год. ги завршила постдипломски студии со просечна оцена 9,45 и го одбранила магистерскиот труд под наслов ''„Органогенеза и регенерација на пиперка (Capsicum annuum L.), сорта куртовска капија во услови in vitro”''. Докторска дисертација под наслов ''„Андрогенеза и органогенеза на пиперка (Capsicum annuum L.), сорти куртовска капија и златен медал”'', ја одбранила на ден 6 април 2004 год., на ПМФ - Скопје, со што се здобила со академскиот степен доктор на биолошки науки.
Во 1993 год. се вработува во ЈНУ „Институт за јужни земјоделски култури“ - Струмица, каде била основач и раководител на Одделението за биотехнологија и на лабораторијата за култура на растителни клетки и ткива, како и помошен директор за наука. Активно работела во реализацијата на научно-истражувачката и развојната програма на институтот. Во 1996 год. со стипендија на UNESCO, како единствен кандидат од Република Македонија, учествувала на International Symposium and Training Course In Plant Molecular Biology and Biotechnology Godolo, Hungary.
Од 1 септември 2007 год. е вработена на Катедрата за растително производство на Земјоделскиот факултет при УГД - Штип. Активно учествува во реализација на наставата за прв, втор и трет циклус на студии на Земјоделскиот факултет и Факултетот за природни и технички науки при УГД на повеќе предмети.
Проф. д-р Лилјана Колева-Гудева е претседател на Комисијата за издавачка и нормативна дејност но и долгогодишен главен уредник и уредник на:
* Годишен зборник на трудови на Земјоделскиот факултет при Универзитетот „Гоце Делчев” – Штип (уредник од 2001 до 2011 година).
* Каталог на изданија на Универзитет „Гоце Делчев” 2010, 2011 и 2012.
* Член на издавачкиот совет на Годишен зборник на трудови на Економскиот Факултет при Универзитетот ,,Гоце Делчев” – Штип.
*
Емилија-Ромања

Емилија-Ромања (|Emilia-Romagna, |Emélia-Rumâgna, |Emélia-Rumâgna — регион во Северна Италија, кој излегува на Јадранско Море. Еден од најбогатите региони во Европа, го има третиот највисок БДП по глава на жител на континентот. Зафаќа површина од 22.447 км2и тука живеат 4,5 милиони жители. Главен град и административен центар е Болоња.
1 Поврзано
* Емилијанскоромањолски јазик
Кампанија

Кампанија — регион во Јужна Италија. Со своите 5,8 милиони жители овој регион е вториот најнаселен во државата. А, пак, со својата површина од 13,590 км<sup>2</sup> е најгусто населен регион во Италија. Сместен на Апенинскиот Полуостров со Средоземно Море на запад, ги вклучува и Флигриските Острови и островот Капри.
Лукенвалде

Лукенвалде (|Luckenwalde) — град и адмистративно седиште на округот Телтов-Флеминг во сојузната покраина Бранденбург, Германија. Се наоѓа на реката Нуте северно од Флеминг, на источната граница со природниот парк Нуте-Ниплиц, околу 50 километри јужно од Берлин. Во градот влегуваат и селата Франкенфелде и Колценбург.
1 Историја
Поранешната словенска населба Лугкин (''Lugkin'') била освоена од маркгрофот Конрад Ветин во текот на Крстоносните походи против Словените во 1147. Замокот Лукенвалде бил првпат споменат во декрет од 1216 како бургвард на Бискупијата Бранденбург, бил стекнат од Опатијата Цина во 1285. Заедно со Цина останал под власта на Надбискупијата од Магдебург и неговиот наследник, пруското Војводство Магдебург пред да биде додаден на Маркгрофовијата Бранденбург во 1773.
Започнувајќи во 17 век, фабриките за облека и волна во Лукенвалде не добиле поттик до власта на кралот Фридрих II, кога се развиле како едни од најголемите во Германија. Други традиционални индустрии биле боење на памукот и правење бои, пиварници и металската индустрија. Во 1808, Лукенвалде официјално ги добил градските права.
Во 1923, архитектот Ерих Менделсон ја изградил фабриката за шапки Херман, пресвртница во експресионистичката архитектура. Во текот на Втората светска војна постоел камп за воените заробеници. Исто така имало и работен камп за цивили. Нацистите ги принудувале луѓето да работат за нив со закана за нивните семејства. Недостигот на храна и силната работа убила илјадници работници. Помеѓу нив имало Полјаци, Италијанци, Французи и многу други.
2 Родени во Лукенвалде
* Ханс Фројдентал (1905-1990), математичар
* Катерина Рајхе (р. 1973), политичарка
* Илка Бесин (р. 1971), комедијант
* Руди Дучке (1940–1979), портпарол на германското движење во 1968, изразнат во Лукенвалде
3 Меѓународни односи
Лукенвалде е збратимен со:
* Дјеп, Франција
* Бад Залцуфлен, Германија
Ристо Фотов

Ристо Фотов (роден во селото Балталија, Штипско, на 25 март 1952) — македонски економист.
Завршил основно училиште во Лакавица и Лесковица, Штипско. Гимназија завршил во гимназијата „Славчо Стојменски“ - Штип во 1971 година. Во 1971 се запишува на Економски факултет на Универзитетот „Св.Кирил и Методиј“ во Скопје и дипломира во 1975 година.
Во јануари 1976 се вработува во ЗОИЛ Македонија, денес QBE Македонија, Скопје. Во 1976 во зимскиот семестар се запишува на постдипломски студии на група Монетарно - кредитна теорија и политика, на која што магистрирал на 8 јануари 1982. Во 1987 пријавува тема за неговата докторска дисертација под менторство на професор д-р Тодор Тодоров. На 17.06.1991 тој докторирал.
Во 1995 и 1996 тој посетувал предавања на тема: ''Справување и тргување со хартии од вредност'' и научил како да управува со финансиски средства и добива диплома за стекнатото образование во таа област.
Во период од 01.07.2003 до 01.10.2005 тој е извршен директор во осигурителната компанија Макошпед во Скопје. Од 01.10.2005 е доцент на Економскиот факултет при Европски универзитет во Скопје. Од 01.07.2007 тој е доцент на Економскиот факултет на Универзитетот „Гоце Делчев“ во Штип, за предметот Финансии, каде што тековно е вработен.
Во моментот тој е професор и декан на Економскиот факултет на Универзитетот „Гоце Делчев“ во Штип.
Фотов е автор на над педесет објавени и необјавени научни трудови во различни весници и списанија.*
Телтов-Флеминг

Телтов-Флеминг (|Teltow-Fläming) — округ во југозападниот дел на Бранденбург, Германија. Соседни окрузи се (од исток надесно) Даме-Шпревалд, Елба-Елстер, окрузите Витенберг во Саксонија-Анхалт, округот Потсдам-Мителмарк и главниот град и покраината Берлин.
1 Географија
Округот е именуван по двете главни области. Телтов е земјоделски појас јужно од Берлин. Флеминг е пошумен ридски масив во јужниот дел; делот од областа сместен во округот е наречен Долен Флеминг, додека Горен Флеминг се наоѓа во округот Потсдам-Мителмарк.
2 Историја
Округот бил создаден во декември 1993 со спојување на претходните окрузи Лукенвалде, Јитербог и Цосен, но исто така и мали делови од другите поранешни окрузи, како Лукау.
3 Разно
Во периодот од 1997 до 2001, округот имал најголем пораст на БДП од сите окрузи во Германија со стапка од 56,1%.''Флеминг-Скејт'' („Fläming-Skate“) — 160 километри долга патека специјализирана за возење ролерки, единствена од таков вид во Германија.
Интересно, градот Телтов не е дел од округот Телтов-Флеминг, како што и градот Даме не е дел од округот Даме-Шпревалд.
4 Грб
Грбот го покажува орелот на Бранденбург во левиот дел, бидејќи маркгрофовите на Бранденбург започнале да владеат со северниот и северозападниот дел на округот во 13 век. На десно е бастунот на игуменот. Ја симболизира верската држава Магдебург, на која припаѓале јужниот и средишниот дел на округот. Црнобелата шаховница потекнува од династијата Торгов, кои ја поседувале областа околу Цосен до 1478.
5 Градови и општини
Слободни градови, Слободни општини, Општинска заедница
Мориц Лајтнер

Мориц Лајтнер (роден на 8 декември 1992) — германски фудбалер, играч од средниот ред на Норич Сити.
1 Семејството и детството
Татко на Лајтнер, Ервин Фелдбергер (роден 1943) доаѓа од Баден-Виртемберг град во близина на Бурладинген. Неговата мајка, која е родена со презимето Лајтнер е по потекло од Австрија. Ервин Фелдбергер исто така бил фудбалер во Минхен 1860. Мориц е роден во 1992 година како едно од двете деца во Минхен и израснал во предградието Антерфоринг.
2 Кариера
Лајтнер го направил своето професионално деби за Минхен 1860 на 14 август 2010, кога влегол во игра како замена за Александар Игњовски во натпревар од купот против Ферл. Во јануари 2011, Лајтнер е купен од страна на Борусија Дортмунд, но ''милионерите'' го праќаат на заем во Аугсбург, до крајот на сезоната 2010-11. Откако му помогнал на Аугсбург да обезбеди промоција во Бундеслигата, Лајтнер се вратил во Борусија во текот на летото 2011. Откако одлично се покажал на подготвителните натпревари, Лајтнер го добил дресот со број 7 и бил сместен во списокот со играчи на Борусија Дортмунд за претстојната сезона 2011-12 во Бундеслигата. Своето деби тој го имал на 24 септември 2011, кога се појавил во игра на местото на Шинџи Кагава во 70-тата минута, во победата против Мајнц на гости со 1-2.
На 1 јули 2013, Лајтнер му се приклучил на Штутгарт на позајмица до јуни 2015.
3 Титули
3.1 Борусија Дортмунд
*Бундеслига : 2011-2012
*Куп на Германија : 2011-2012
*Лига на шампиони : 2012-13-вицешампион
Џејсон Кид

Џејсон Кид (|Jason Kidd) (роден на во , САД) — пензиониран американски професионален кошаркар кој последен пат настапувал за екипата на Њујорк Никс.
Пред да заигра во НБА, Кид играл кошарка за универзитетот Беркли (Калифорнија). На НБА драфтот од 1994 година, Кид бил избран како втор пик од страна на Далас Маверикс. Првите две сезони ги одработил во Далас, а во периодот 1996-2001 ги бранел боите на Феникс Санс. Добар дел од кариерата минал во клубот Њу Џерси Нетс (2001-2008) пред повторно да заигра за Мавси.
Најголем дострел во неговата професионална кариера е шампионскиот прстен од 2011. Претходно со екипата на Нетс двапати играл во големото финале, но и во двата наврати губел од шампионот на Западната конференција. Освен тоа, тој е десеткратен учесник на Ол Стар натпреварите, како и најдобар асистент во лигата вкупно пет натпреварувачки сезони.
Џејсон Кид има богата репрезентативна кариера, освојувајќи два златни медали на Олимписките игри 2000 и 2008. На Олимпијадата 2008 тој бил капитен на американскиот состав.
Овој кошаркар има интересен играчки профил. Тој е универзален играч, кој може да асистира, поентира и да собира скокови. Во текот на натпреварите од регуларниот дел на НБА има направено 107 „трипл-даблови“ (двоцифрен број на бодови, асистенции и скокови), со што е втор на вечната листа позади Џон Стоктон. Што се однесува до натпреварите од разигрувањето, таму има направено 11 такви статистички подвизи.
Два месеци по неговото повлекување од активното играње кошарка, бил назначен за тренер на екипата на Бруклин Нетс.
Целулит

Под целулит се подразбираат промените на сврзното и поткожното масно ткиво. Видлив е со голо око или со стискање на дел од кожата. Целулитот е составен од масти, токсини и вода.
Целулитните промени на кожата се манифестираат како дифузни перничиња или ограничени јазли кои настанале поради вишок на масти, ослабено сврзно ткиво, пореметување во циркулацијата и размената на материите, пред сè од задржување на вода во ткивата.
1 Појава
Појавата на целулит може да биде генетски условена, но на настанувањето на целулит влијаат и многу фактори :
*Специфични физиолошки процеси поврзани со пубертетот,
*Бременост и климактериум,
*Хормонски пореметувања,
*Згоеност,
*Неправилна исхрана,
*Пореметена функција на органите за варење на храната,
*Недостаток на физички активности,
*Пушење, алкохол и др.
Во почетната фаза целулитот не се приметува на прв поглед, туку само ако кожата се притисне меѓу прстите. Во следната фаза масните клетки формираат јасно видливи перничиња, а кожата станува помлитава. Во третата фаза кожата е потенка и понееластична и добива изглед на кората од портокал. Во поткожното ткиво има сè повеќе јазли, кои во завршната фаза стануваат потврди и болни на допир. Кожата потполно ги губи еластичноста и здравата боја.
2 Зошто настанува целулитот кај жените
За појава на целулит одговорно е поткожното масно ткиво кое жените го имаат 30% повеќе од мажите. На местата типични за појава на целулитот (стомакот, бутовите, долниот дел на грбот и др. ) се наоѓаат посебни видови на масни клетки, кои имаат улога да ги таложат мастите кои со никаква диета не се отстрануваат. Сврзното ткиво кај жените е послабо отколку кај мажите и жените го имаат 20-30% помалку отколку мажите. Откриено е дека жените кај кои се јавува целулит имаат послабо развиено сврзно ткиво отколку жените кај кои не се јавува.
Кај мажите не се јавува целулит, што се препишува на заштитната улога на машкиот полов хормон тестостерон.
Естрогенот (женскиот полов хормон) е одговорен за насобирањето на масно ткиво на типичните места за целулит и за задржувањето на течноста. Зголеменото и почесто внесување на естрогени при контрацепција или преку храна е причина што целулитот се јавува во помлада возраст.
3 Лекување
Лекувањето на целулитот подразбира отстранување на факторите кои се причина за негово настанување и разни видови на козметички третмани.
3.1 Антицелулитни третмани во козметичкиот салон
Во борбата против целулитот, посебно оној во критичен стадиум, голем придонес имаат козметичките третмани со помош на современите апарати.
Во понудата на козметичките салони постојат низа на третмани како специфични масажи, лимфни дренажи (помагаат организмот да се ослободи од штетните материи), терапии со морски алги, ароматерапии, терапии со инфрацрвени зраци, електротерапии и терапии со ласер.
Овие третмани го поттикнуваат метаболизмот, ја подобруваат циркулацијата, го помагаат излачувањето на штетните материи, ги разградуваат мастите, помагаат во регенерација на оштетеното ткиво и сл.
Несторки (род)

Несторки — род од семејствотоп несторки (''Nestoridae''). Заедно со какапото ја образуваат малото натсемејство новозеландски папагали (''Strigopoidea''). Родот има два преостанати вида на папагали од Нов Зеланд и два изумрени вида од островот Норфолк (Австралија) и Четемскиот Остров (Нов Зеланд). Сите овие птици се големи по раст и набиени, со кратки квадратни опашки. Најзачајна одлика на родот е јазикот, кој на врвот има „шишки“.
1 Класификација
Сите четири вида на несторки потекнуваат од „пракака“, која живеела во новозеландските шуми пред 5 милиони години. Најблизок сродник на оваа птица е какапото (''Strigops habroptila''). Заедно ја образуваат групата на новозеландски папагали (''Strigopoidea''), која уште во далечното минато се одделила од остатокот од папагалите, пред да се распрсне во повеќе видови.
2 Видови
Денес се преостанати два вида на несторки. Другите два се изумрени. Третиот вид е добро проучен, а за четвртиот (четемска кака) постојат сосема малку сознанија.
* кеа (''Nestor notabilis'')
* новозеландска кака (''Nestor meridionalis'')
** северноостровска кака (''Nestor meridionalis septentrionalis'')
** јужноостровска кака (''Nestor meridionalis meridionalis'')
* норфолшка кака (''Nestor productus'') (изумрена)
* четемска кака (''Nestor'' sp.) (изумрена)
Несторки
Народен назив(''биномен назив'')статус, Слика, Опис, Распространетост и живеалишта
кеа, Долга 48 см. Претежно маслинеста со црвеникаво под крилата и задницата. Пердувите имаат темни рабови. Клунот е темнокафеав, шареницата, нозете и стапалата. Мажјаците имаа подолг клун.<ref, Нов Зеланд: Јужен ОстровВисоки шуми и субалпски честаци на надморска височина од 850–1400 м.<ref
јужноостровска кака, Слична на северноостровската кака, но малку помала и со посветли бои. Качулката е речиси бела, а клунот е подолг и поискривен кај мажјаците.<ref, Нов Зеланд: Јужен ОстровНапрекинати шумски предели со јужни буки и ногоплоди на надморска височина од 450–850 м во лето и 0–550 м во зима.<ref
северноостровска кака, Долга околу 45 см. Претежно маслинесто-кафеава со темни рабови на пердувите. Црвеникаво под крилата, задницата и вратот. Образите имаат златна до кафеава боја. Кикиришката е сивкаста.<ref, Нов Зеланд: Северен ОстровНапрекинати шумски предели со јужни буки и ногоплоди на надморска височина од 450–850 м во лето и 0–550 м во зима.<ref
норфолшка кака, Долга околу 38 см. Претежно маслинесто-кафеави горни делови, (црвеникаво) портокалови образи и грло. Градите се со боја на сено, а бутовите, задницата и долниот дел на стомакот се темнопортокалови.<ref, Некогаш ендемска на островот Норфолк и Филиповиот Остров во Австралија<ref и дрвја<ref
четемска кака, Непознат изглед, но коските укажуваат на намалена способност за лет., Позната само од супфосилни коски., Некогаш ендемска на Четемскиот Остров на Нов ЗеландШуми
3 Поврзано
* Новозеландски папагали
* Ендемски на птици на Нов Зеланд
Кале Кршевица

Кале Kpшевица — древномакедонско археолошко наоѓалиште коешто се наоѓа во близина на Бујановац и Врање, на југ од Ристовац во јужна Србија и зафаќа површина од повеќе од 4 хектари. Има историја назад до 13 век п.н.е. и претставува акропола (населба изградена на ритче или висорамнина) со примеси на елинистичко-средоземен стил од 5 и 4 век п.н.е. (бронзено доба), со камени ѕидови и некропола (плац за гробишта). Во градот имало најмалку 3.000 жители во 4 и 3 век п.н.е.
На наоѓалиштето се најдени монети на Филип II, Александар III Македонски, Касандар, Деметер Полиокрит и Пелагија Антиохиска, ископини врз чијашто основа и може да се смета за најсеверниот древно-македонски град. Д-р Петар Поповиќ од Институтот за археологија во Белград вели дека тоа би можело да биде древниот град Дамастион. Градот е основан од пајонското племе Агријани, а се верува дека е разурнат од келтското племе Скордисци, во 279 г. п.н.е. На падините на висорамнината каде што се наоѓало гратчето, денес има село каде што куќите во својата градба содржат камени блокови од древната населба.
Градот имал исклучително стратешка позиција бидејќи се наоѓа на висорамнина со поглед према реката Јужна Морава и Врањската долина. Неговата акропола и периферијата опфаќаат 4 хектари и се протегаат до долината на Kршевичкa река.
1 Ископини
Првите потфати на археолошки план датираат од 1966 година. Обработени се само 6% од целокупната површина, а истражувањата се во тек, како заеднички проект на Белградскиот археолошки институт, Националниот музеј на Србија, Врањскиот национален музеј и Филозофскиот факултет во Белград.
Од наодите најзначајни се керамиката од Железното време (1200 п.н.е.), остатоците од аквадукт и слични градби и 25-те ретки златни монети од времето на Филип II и Александар III Македонски, во вредност од по 50.000 € секојa. Идентични наоди од керамика има и во Церница (Романија), Гадимље, Ораовица (Радовишко) и во Скопскиот Басен.
Сејад Салиховиќ

Сејад Салиховиќ (роден во Зворник, на 8 октомври 1984) — босанскохерцеговачки фудбалер, кој игра за
Хофенхајм во германската 1. Бундеслига и е репрезентативец на Босна и Херцеговина.
1 Кариера
Во Хофенхајм дошол во 2006 година, а претходно ги поминал сите младински категории на екипата на Херта, за која одиграл 5 натпревари за првиот тим.
Салиховиќ исто така се смета за извонреден изведувач на слободни удари.
Криминал (стрип)

''Криминал'' е италијанска стрип серија со истоимен измислен лик, создадена во 1964 година од Магнус и Макс Бункер, авторите на ''Алан Форд'', ''Максмагнус'' и ''Сатаник''.
1 Ликови
Криминал е англиски професионален крадец, Ентони Логан, кој се облекува во црно-жолти костими со страшно лице на черепот за неговите авантури. Ликот бил директно инспириран од современиот (и поуспешен) Дијаболик, со кого ја споделува способноста да употребува маски кои му овозможуваат да преземе секаков идентитет. Во најраните авантури, Криминал бил речиси садистички убиец кој се борел за одмазда против криминалците кои натерале неговиот татко да се самоубие. Откако ги изгубил и својата мајка и својата сестра, Логан ја поминал својата младост во поправен дом, од каде успеал да избега, со намера да се одмазди.
Криминал има придружничка, Лола Хадсон, со која се оженил и со која имал дете, Макс. Тој, исто така, имал врска љубов-омраза со Глорија, која некогаш била сопруга на инспекторот на Скотланд Јард, Патрик Милтон, неговиот главен непријател. Постепено, со текот на времето, најекстремните злобни одлики на Криминал биле ублажени, а во подоцнежните приказни тој доби повеќе позитивни и херојски конотации.
Серијата била исто така забележлива како една од првите што употребила континуитет во италијанските стрипови, бидејќи секоја нова приказна ќе започнела токму во моментот кога претходната завршила, а животот на ликовите постојано еволуирал (за разлика од ''Дијаболик''). Самиот Логан се оженил и имал дете, кое набрзо починало.
Серијата завршила во ноември 1974 година, по 419 епизоди.
2 Цензура
Поради насилството и протоеротските сцени во стрипот (како и во Сатаник), Бункер и Равиола имале проблеми со италијанската цензура. Бункер бил кривично гонет неколку пати, но никогаш не бил осуден. Панелите на кои биле прикажани полуголи девојки честопати биле цензурирани од самиот издавач.
3 Кросовери
Во епизодата #90, „Quello che non ti aspetti“, Криминал се среќава со Сатаник: ова е првиот пример на кросовер во италијанскиот стрип. Ликот е прикажан и во ''Алан Форд'' #150, исто така од Магнус & Бункер.
4 Кино
''Криминал'' неколку пати бил адаптиран за големиот екран. Првиот филм, насловен како ''Криминал'', бил објавен во 1966 година од Умберто Ленци, со холандскиот актер Глен Сакссон во главна улога. Костимот на скелетот бил малку изменет. Продолжението, ''Il marchio di Kriminal'' („Знакот на криминалецот“) во режија на Фернандо Черхио, проследило летото 1968 година.
5 Наводи
Даме (Бранденбург)

Даме (|Dahme или ''Даме/Марк'') — град во округот Телтов-Флеминг, во Бранденбург, Германија. Се наоѓа на истоимената река, 30 километри југоисточно од Лукенвалде и 38 километри западно од Либенау.
1 Познати луѓе
* Карстен Греве (1946- ) — меѓународен трговец на уметност
* Јоханес Гренланд (1824-1891) — ботаничар
Бегова Чешма

Бегова Чешма (турски: ''Шопот Адомнул'') е наоѓалиште кое се наоѓа во југозападниот дел на Македонија, на Баба Планина, на патот од Битола до Хотел Молика, веднаш над селото Магарево. Тука се наоѓа и познатата истоимена чешма, каде исто така има и клупи за седење. Овој дел претставува туристичка атракција и привлекува голем број на туристи во летните месеци и посебно оние кои се искачуваат на Пелистер, како и љубителите на алпинизмот.
Во непосредна близина на наоѓалиштето лежи и Детското одморалиште Пелистер, хотелот Молика, Инфо Центарот, како и Мала и Голема Ливада. Од наоѓалиштето, Битола е оддалечена само 10 километри.
Такаши Усами

Такаши Усами (роден на 6 мај, 1992 година, во Кјото) — јапонски фудбалер, играч од средниот ред на Гамба Осака.
Усами играл две сезони и во Бундеслигата, каде бил позајмен најпрво на Бајерн Минхен (сезона 2011-12), а потоа и на Хофенхајм (сезона 2012-13).
1 Технички одлики
Тој може да игра како офанзивен играч од средниот ред, втор напаѓач и крило.
Кливленд Кавалирс

Кливленд Кавалирс (|Cleveland Cavaliers) е американска кошаркарска екипа од Кливленд (Охајо). Настапуваат во Централната дивизија од Источната Конференција на НБА лигата. Во НБА пристапиле во 1970 година со проширувањето на бројот на клубови. Домашен терен им е Квикен Лоанс Арената.
Оваа организација нема богата кошаркарска традиција. Врвот на својата популарност го достигнале во времето кога Леброн Џејмс бил во нивните редови (2003-2010). Под негово водство стигнале до финалето во 2007 година, каде загубиле од Сан Антонио Спарс со максимални 4-0. Во моментов нивни најдобар играч е младиот Кајри Ирвинг, а тренер им е Мајк Браун.
Кавалирс се сопственици и на еден непопуларен рекорд во НБА со 26 последователни порази во сезоната 2010/11, веднаш по заминувањето на Леброн.
1 Состав
Име, Години, Држава, Височина, Позиција
Џерет Ален, 23, 2.08м, Центар
Ед Дејвис, 32, 2.08м, Крилен Центар/Центар
Дериус Гарланд, 22, 1.85м, плејмејкер
Брендон Гудвин, 26, 1.83м, плејмејкер
Карис ЛаВерт, 27, 1.98м, крило/бек
Кевин Лав, 33, 2.03м, Крилен Центар/Центар
Лаури Марканен, 24, 2.11м, крило/Крилен Центар
Еван Мобли, 20, 2.11м, Крилен Центар/Центар
Арџеј Нембхард, 22, 1.93м, плејмејкер/бек
Ајзак Окоро, 21, 1.96м, бек/крило
Џеди Осман, 26, 2.01м, крило
Ражон Рондо, 36, 1.85м, плејмејкер
Колин Сехстон, 23, 1.85м, бек/плејмејкер
Ламар Стивенс, 24, 1.98м, крило
Дин Вејд, 25, 2.06м, крило/Крилен Центар
Дилан Виндлер, 25, 1.98м, бек/крило
Сан Антонио Спарс

Сан Антонио Спарс (|San Antonio Spurs) е професионален кошаркарски тим со седиште во градот Сан Антонио, Тексас. Тие се членови на Југозападната дивизија од Западната Конференција во НБА. Клубот бил основан во Далас, но во 1973 година се преселил во Сан Антонио, а од 1976 настапува во НБА лигата.
Оваа организација има освоено пет шампионски пехари, со што е четвртата најуспешна франшиза на сите времиња во американската професионална кошарка. Во нивното повеќедецениско учество во елитната кошаркарска лига, само четири пати се немаат пласирано во плеј-оф завршницата. Тие ја држат најдолгата низа на последователни плејоф учества (16), како и најдолгата низа на сезони со преку 50 победи во регуларниот дел (14).
Тимот од клупата го предводи Грег Попович. Спарс имаат долга играчка традиција, но можеби најпознато дуо во нивната историја е центарскиот двоец Дејвид Робинсон и Тим Данкан, познат и како „кулите Близначки“. По пензионирањето на Робинсон, на сцена стапила „големата тројка“ сочинета од Данкан, Тони Паркер и Ману Џинобили. Овие тројца играчи биле носечкиот столб на екипата во изминатата деценија, во која четири пати играле во големото финале.
Низ текот на годините, Спарс израснале во силни конкуренти на Лос Анџелес Лејкерс и Далас Маверикс за доминација на Западот. Во новиот милениум, само овие три екипи ја претставувале Западната Конференција во Битката за шампионскиот прстен.
1 Состав
Име, Години, Држава, Височина, Позиција
Бејтс-Диоп Кеита, 26, 2.03м, крило
Девонте Ккок, 25, 2.01 м, крило
Зек Колинс, 24, 2.08 м, Крилен центар/Центар
Горан Драгиќ, 35, 1,91, плејмејкер
Келдон Џонсон, 22, 2.03 м, бек/крило
Тре Џонс, 22, 1.91м, бек
Џок Лендејл, 26, 2.11м, Центар
Ромео Лангфорд, 22, 1.93м, бек/крило
Даг МекДрмот, 30, 2,01м, крило
Дежонтеј Мари, 25, 1.93м, плејмејкер
Јакоб Пртл, 26, 2.16м, Центар
Џошуа Примо, 19, 1.98м, бек
Џош Ричардсон, 28, 1.96м, бек/крило
Томас Саторански, 30, 2.01м, бек
Девин Весел, 21, 1.96м, бек/крило
Лоние Вокер, 23, 1.93м, бек/крило
Џо Вискамп, 22, 1.98м, бек/крило
Требин

Требин (|Trebbin) — град во округот Телтов-Флеминг, во Бранденбург, Германија. Се наоѓа на реката Нуте, 14 километри северно од Лукенвалде и 36 километри југозападно од Берлин.
1 Збратимени градови
* Богнор Риџис (Англија, Велика Британија)
* Вајл на Рајна (Германија)
Цосен

Цосен (|Zossen) е град во округот Телтов-Флеминг, во сојузната покраина Бранденбург, Германија, јужно од Берлин. Цосен е составен од неколку помали општини, кои биле споени заедно во 2003 со цел да го создадат градот.
1 Географија
Со општинската реформа во 2003, Цосен се состои од неколку окрузи и единици:
2 Историја
Цосен, како многу места во Бранденбург, бил првично основан како словенска населба. Неговото име потекнува од ''Зосна'' што означува бор, кој е воочаено дрво во областа.
Во 1875 била отворена железничката станица Цосен на линијата Берлин - Дрезден и пруската воена железница за артилериското поле во Кумерсдорф-Гут, денес во Ам Мелензе.
Во 1910 градот станал гарнизон за царската германска армија. Во Првата светска војна бил користен за неколку затворенички кампови, меѓу кои и „кампот полумесечина“ (''Halbmondlager'') за муслиманските борци на Антантата, каде била изградена и првата дрвена џамија во Германија. Од 1939 до 1945, во Винсдорф се наоѓале подземните седишта на германскиот Вермахт и командата на армијата.
Мајами Хит

Мајами Хит (|Miami Heat) е професионален кошаркарски тим од Мајами (Флорида). Тие се членови на Југоисточна дивизија од Источната Конференција на НБА лигата. Нивен генерален менаџер е Пет Рајли, додека на кормилото седи Ерик Споелстра.
Организацијата била основана во 1988 и истата година се приклучила во најсилната американска лига. Тие важат за една од поуспешните екипи на Истокот, освојувајќи две шампионски титули во 2006 и 2012. Нивната вредност е проценета на 625 милиони долари, што ги прави шестата најскапа кошаркарска екипа во САД. Сезоната 2012/2013 Хит забележале победничка серија од 27 натпревари, втора најдолга победничка низа по онаа на ЛА Лејкерс од 33 добиени натпревари.
Пресвртен момент во нивното постоење бил преодниот рок 2010, кога Леброн Џејмс и Крис Бош му се придружиле на Двејн Вејд да го формираат ударното трио на составот. По големите трансфери Мајами двапати се пласирале во големото финале, од кои еднаш го освоиле златниот прстен.
1 Состав
Име, Години, Држава, Височина, Позиција
Бем Адебајо, 24, 2.06м, Центар/Крилен Центар
Џими Батлер, 32, 2.01м, крило
Дивејн Дедмон, 32, 2.13м, Центар
Кајл Гај, 24, 1.85м, бек
Удонис Хаслем, 41, 2.03м, Крилен Центар
Тајлер Хиро, 22, 1.96м, бек
Хејвуд Хајсмит, 25, 1.93м, крило
Кајл Лаури, 35, 1.83м, плејмејкер
Кејлеб Мартин, 26, 1.96м, крило
Маркиф Морис, 32, 2.06м, Крилен Центар
Виктор Оладипо, 29, 1.93м, бек
Данкан Робинсон, 27, 2.01м, бек/крило
Џавонте Смарт, 22, 1.93м, плејмејкер
Мах Струс, 25, 1.98м, бек/крило
Пи.Џеј. Такер, 36, 1.96м, крило/Крилен Центар
Гејб Винсент, 25, 1.91м, плејмејкер
Омер Јуртсевен, 23, 2.13м, Центар
Balocco

Balocco S.p.A. е италијанска компанија специјализирана за производство на слатки, со седиште во Фосано. Таа е една од најголемите компании за слатки во регионот Пиемонт.
1 Историја
Компанијата е основана во Фосано, (Кунео) во 1927 како пециво за торта Франческо Антонио Балоко.
Од 1948 произведува торти, пандори, Велигденски колачи, бисквити и вафли.
Во Втората светска војна, компанијата се зголемува на пазарот за слатки производи, а со тоа и производството, постепено се зголемува, и во 1970 компанијата била преместена во фабричка индустрија. Во 1975 година, компанијата го направила својот прв ТВ настап емитувајќи се во емисијата "Carosello", познатото прво италијанско забавно-шоу, и прометот надминал 1 милион евра.
Околу деведесеттите компанијата била предводена од синовите на Алдо Балоко, Алесандра и Алберто. Balocco станал гордост на регионот и важна алка за локалната економија.
На 2 јуни 2010 година, Претседателот на Републиката Џорџо Наполитано го назначил Алдо Балоко за Cavaliere del Lavoro.
Денес производите на Балоко се дистрибуираат главно во Италија, Франција, Германија, Шпанија, Албанија, Египет, САД, и вкупниот извоз на производи, кој го сочинува 10% од продажбата, се јавува во околу 67 земји.
1.1 Balocco како спонзор на Јувентус
Компанијата навлегла во светот на фудбалот како официјален спонзор на екипата на Реџина во сезоната 1988-1989.
На 18 октомври 2010, по 21 година Balocco се враќа како спонзор на еден фудбалски клуб, откако потпишале едногодишен договор со гигантот од Торино, Јувентус. Јувентус кој потрошил голема сума на пари за изградба на својот нов стадион бил во потрага по спонзор кој ќе го спонзорира нивниот резервен (гостински) дрес. Иако сезоната (2010-11) веќе била почната, сепак Balocco станал втор спонзор на Јувентус покрај обложувачката фирма BetClic. Следната сезона 2011-12, Balocco бил спонзор на гостинскиот дрес на Јувентус кој во таа сезона бил со розова боја, бојата која требало да биде официјална на Јувентус по неговото основање. Истата таа сезона Јувентус станал шампион на Италија, но на презентацијата на трофеите играчите ги носеле дресовите од другиот спонзор BetClic. Во летото 2012, Јувентус ја назначува американската компанија Jeep за свој спонзор на дресовите.
Сепак, партнерството меѓу Baloco и Јувентус е обновено пред почетокот на сезоната 2012/2013 како официјален партнер.
1.2 Balocco како спонзор на Џиро д’Италија
Во годините 2013 и 2014, Balocco ќе биде спонзор и на розовата маичка на познатата велосипедска трка Џиро д’Италија.
Рангсдорф

Рангсдорф (|Rangsdorf) — општина во округот Телтов-Флеминг, во Бранденбург, Германија. Во близина има аеродром од каде на 20 јули 1944 полетал Клаус фон Штауфенберг во неуспешниот обид за убиство на Адолф Хитлер кај Волчја дупка (''Wolfsschanze'').
Реј Ален

Реј Ален (|Ray Allen) (роден на во ) — поранешен професионален кошаркар кој настапувал во НБА за екипите на Милвоки Бакс,Сиетл Суперсоникс,Бостон Селтикс и Мајами Хит.
Тој играл на позицијата бек-шутер, а важи за играч со најголем број на погодени тројки во историјата на НБА. Во својата кариера има освоено еден шампионски прстен (2008) како член на Селтикси. Инаку има забележано настапи на 10 Ол-Стар натпревари, а со репрезентацијата на САД има освоено златен медал на Олимписките игри 2000 година одржани во Сиднеј.